સામગ્રી: ભટ્ટે કહ્યું, સોશિયલ મીડિયા ઉપર ચાલી રહેલા આ અભિયાને મોટા-મોટા લોકોની ઊંઘ ઉડાડી દીધી છે. 

માત્ર બોલીવૂડમાં જ નહીં, પરંતુ અન્ય ક્ષેત્રની મહિલાઓ પણ આ અભિયાનમાં જોડાઈ ગઈ છે.  

બીબીસી સાથેની ખાસ વાતચીતમાં મહેશ ભટ્ટે કહ્યું, "આ દેશમાં કમાલની વાત એ છે કે, લોકો નારીને મંદિરમાં જગ્યા આપે છે, પોતાના ઘરોમાં દેવીની મૂર્તિ રાખે છે, તેમની પૂજા કરે છે અને એ જ ઘરોમાં, રસ્તા ઉપર, કચેરીઓમાં છોકરીઓ સાથે દુર્વ્યવહાર અને જુલમ કરે છે. જાતીય શોષણ કરીને લોકો પોતાની તાકાતનો ખોટો ઉપયોગ કરે છે." 

મહેશ ભટ્ટે ઉમેર્યું, "એક મહિલા તમને ના પાડે છે, છતાં પણ તમે તેને હેરાન કરો છો. આ સેક્સ્યુઅલ હૅરેસમૅન્ટ છે."

તનુશ્રી દત્તા-નાના પાટેકરના કિસ્સામાં હજુ સુધી બોલીવૂડની હસ્તીઓ કંઈ પણ કહેવાનું ટાળતી હતી, પરંતુ મહેશ ભટ્ટે આ મુદ્દે ખુલીને નિવેદન આપ્યું છે. 

તેઓએ તનુશ્રીનું સમર્થન કર્યું છે, જોકે, તેમણે કોઈપણ પક્ષને ખોટો અથવા સાચો ઠેરવ્યો નથી, પરંતુ કહ્યું કે કોઈને પણ અવાજ ઉઠાવતા અટકાવવા જોઈએ નહીં. 

આપને આ પણ વાંચવું ગમશે 

'પરિસ્થિતિ બદલાઈ છે'

મહેશ ભટ્ટે કહ્યું, "નાના પાટેકર તરફ આંગળી ચીંધાઈ છે. કોણે આંગળી ચીંધી? અમારા જ ઉદ્યોગ ક્ષેત્રમાંથી એક છોકરીએ. તે અમારા ક્ષેત્રની છે, તેણે પોતાનું મૌન તોડ્યું છે." 

"તેની સાથે એવું કંઈક થયું છે કે નથી થયું, સત્ય શું છે, એની તપાસ કરવાનો મારી પાસે એવો કોઈ રસ્તો નથી, શું મારે એ છોકરીને પોતાની વાત કરતા રોકવી જોઈએ? બિલકુલ નહીં."

ભટ્ટે કહ્યું કે પહેલા છોકરીઓ ચુપ રહેતી હતી, એ વિચારીને કે સમાજ તેમના વિષે શું વિચારશે. ઘણાં ઘરોમાં તો તેમની માતાઓ જ તેમને બદનામીના ડરથી ચુપ કરી દેતી હતી, પરંતુ હવે સ્થિતિ બદલાઈ રહી છે. 

તમે આ વાંચ્યું કે નહીં?

મહેશ ભટ્ટ પોતાની વાતને આગળ વધારતા કહે છે, "સેક્સ્યુઅલ હૅરેસમૅન્ટની વાતો કરવી જરૂરી છે, પરંતુ એ યાદ રાખો, તનુશ્રી અમારા જ ઉદ્યોગ ક્ષેત્રની છોકરી છે અને નાના પાટેકર અમારા ખૂબ જ વિખ્યાત કલાકાર છે. 

"સમાજમાં તેમની બહુ ઈજ્જત છે, તેઓ સમાજ સેવા પણ કરે છે. હા, તેમનો જીવવાનો જે અંદાજ છે એ થોડો જુદો છે. તેઓ બહુ જ તીખું બોલે છે અને હવે તો આ કિસ્સો કોર્ટ સુધી પહોંચી ગયો છે." 

"આ જે મુદ્દો છે એ કોઈ પબ્લિક કોર્ટ સાથે અથવા અમારા જેવા લોકોના અભિપ્રાયથી અથવા #MeTooથી ઉકેલી શકાય એમ નથી. તમારે એ દિલથી અનુભવવું પડશે કે આપણે મહિલાઓની સાથે કેવો વ્યવહાર કરવો જોઈએ, આ એવી નીતિગત વાતો છે, જે તમારે...\nઅગાઉની સામગ્રીનો સારાંશ નીચે મુજબ કરી શકાય છે:
બોલીવૂડના નિર્માતા-નિર્દેશક મહેશ ભટ્ટે સોશિયલ મીડિયા ઉપર ચાલી રહેલી #MeToo મૂવમેન્ટનું સમર્થન કર્યું છે.